pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.จับมือ กลาโหม กทม. UHOSNET บูรณาการระบบส่งต่อ และสำรองเตียงรับผู้ป่วยโควิด-19 [กระทรวงสาธารณสุข]
วันศุกร์ที่ 20 มีนาคม 2563
สธ.จับมือ กลาโหม กทม. UHOSNET บูรณาการระบบส่งต่อ และสํารองเตียงรับผู้ป่วยโควิด-19 [กระทรวงสาธารณสุข]
กระทรวงสาธารณสุขจับมือกลาโหม กรุงเทพมหานคร และ UHOSNET บูรณาการระบบส่งต่อและการบริหารทรัพยากรเตียงร่วมกัน รองรับผู้ป่วยโควิด – 19 ให้เพียงพอต่อจํานวนผู้ป่วย พร้อมมีแผนสํารองเปิดโรงพยาบาลสนามหรือใช้หอพักหรือโรงแรมในผู้ป่วยที่อาการไม่รุนแรง
วันนี้ (20 มีนาคม 2563) ที่กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สมศักดิ์ อรรถศิลป์ อธิบดีกรมการแพทย์ ให้สัมภาษณ์ถึงการเตรียมความพร้อมด้านการรักษา ระบบส่งต่อ และเตียงรองรับผู้ป่วยโควิด – 19 ว่า กระทรวงสาธารณสุขได้ร่วมกับภาคีเครือข่าย คณะแพทย์ศาสตร์ทุกแห่ง (UHOSNET)กลาโหม กทม. เตรียมความพร้อมทีมแพทย์ พยาบาล เจ้าหน้าที่ ตลอดจนขยายพื้นที่และบริการทางการแพทย์ที่เหมาะสมเพื่อการวินิจฉัยและตรวจทางห้องปฏิบัติการได้อย่างมีประสิทธิภาพ ระบบส่งต่อผู้ป่วย และบริหารเตียงร่วมกันอย่างรวดเร็วและทั่วถึง เบื้องต้นได้บริหารเตียงจากโรงพยาบาลสังกัดกระทรวงสาธารณสุข กทม. เครือข่ายUHOSNETกองทัพ และตํารวจ ได้ประมาณ 600 เตียง และพร้อมขยายอีก 1,000 เตียง มีเพียงพอรองรับผู้ป่วย และหากมีผู้ติดเชื้อเพิ่มขึ้นรวดเร็ว มีแผนสํารอง เช่น ระบบโรงพยาบาลสนาม หรือผู้ป่วยที่มีอาการไม่รุนแรงให้พักฟื้นในหอพัก หรือโรงแรมทั้งตึก โดยมีทีมแพทย์พยาบาลคอยติดตามและเฝ้าระวังอย่างใกล้ชิด
สําหรับการคัดกรองในเบื้องต้น โรงพยาบาลในสังกัดกระทรวงสาธารณสุขทั่วประเทศ ได้แยกคลินิกไข้หวัด (Fever and ARI clinic)บริการแบบเบ็ดเสร็จจุดเดียว ไม่ให้ปะปนกับผู้ป่วยทั่วไป เพื่อลดการแพร่กระจายเชื้อ
พร้อมกันนี้ ได้จัดทําแนวทางปฏิบัติไปในทิศทางเดียวกัน หากพบผู้ป่วยจะใช้ระบบห้องแยกโรคเฉพาะ เป็นไปตามมาตรฐานทางการแพทย์ ได้แก่ การจัดการสิ่งแวดล้อม เครื่องมือ อุปกรณ์การแพทย์และอื่น ๆ ที่เกี่ยวข้อง ซึ่งจะเป็นระบบการรักษาที่ครบวงจรเพิ่มประสิทธิภาพการรักษาผู้ป่วยและความปลอดภัยของบุคลากรทางการแพทย์ โดยแนวทางปฏิบัติที่สําคัญที่สุดคือการป้องกันการแพร่กระจายของโรค
ขอให้ประชาชนยึดหลัก ล้างมือบ่อยๆ ด้วยน้ําและสบู่หรือแอลกอฮอล์เจล แยกอาหารชุดของตัวเอง ไม่ใช้ภาชนะร่วมกัน สวมหน้ากากอนามัยแบบผ้าเมื่ออยู่ในที่คนแออัด ออกกําลังกายให้ร่างกายแข็งแรง หากมีไข้ มีอาการระบบทางเดินหายใจ เช่น ไอ เจ็บคอ มีน้ํามูก ให้สวมหน้ากากอนามัย และรีบไปพบแพทย์ทันที
***************************
20 มีนาคม 2563
รัฐบาลไทย-ข่าวทำเนียบรัฐบาล-รอง นรม. นายจุรินทร์ ฯ หารือผู้นำเข้าข้าวไทยรายใหญ่ในอเมริกา เน้นมาตรฐานและเพิ่มยอดส่งออกด้วยคุณภาพข้าวระดับพรีเมี่ยม
วันเสาร์ที่ 9 พฤศจิกายน 2562
รอง นรม. นายจุรินทร์ ฯ หารือผู้นําเข้าข้าวไทยรายใหญ่ในอเมริกา เน้นมาตรฐานและเพิ่มยอดส่งออกด้วยคุณภาพข้าวระดับพรีเมี่ยม
รอง นรม. นายจุรินทร์ ฯ หารือผู้นําเข้าข้าวไทยรายใหญ่ในอเมริกา เน้นมาตรฐานและเพิ่มยอดส่งออกด้วยคุณภาพข้าวระดับพรีเมี่ยม
วันนี้ (9 พย.2562) เวลาในไทย ตรงกับวันที่ 8 พย.2562 เมื่อเวลา 10.00 น. ณ นครลอสแอนเจลิส รัฐแคลิฟอร์เนีย สหรัฐอเมริกา นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ และคณะผู้บริหารเปิดโอกาสให้ผู้นําเข้าข้าวจากประเทศไทยเพื่อจําหน่ายในสหรัฐอเมริกาเข้าพบหารือแลกเปลี่ยนถึงอุปสรรคปัญหาและโอกาสการพัฒนาการค้าเพิ่มปริมาณการส่งออกจากประเทศไทย โดยใช้เวลาหารือกว่า 2 ชม. ตัวแทนผู้ประกอบการที่สหรัฐอเมริการายใหญ่ร่วม 13 ราย เช่น Otis MaAllister,Inc. ,Sun Lee , Asian Trading Corp,Vinh-Sanh Trading &First World,U.S Trading Co.,N.A Trading,H.C Food ,Chayothai LLC ,American Commercial Transportation เป็นต้น
นายจุรินทร์ กล่าวขอบคุณผู้ประกอบการทั้งหมดที่หลายรายเดินทางมาจากรัฐไกลๆเพื่อมาเข้าพบหารือที่เมืองลอสแอนเจลิส รัฐแคลิฟอเร์นีย เป็นการให้ความสําคัญต่อการหารืออย่างยิ่ง โดยปัจจุบันนี้ข้าวไทยส่งออกสหรัฐอเมริกาปีละประมาณ 500,000 ตันโดยเฉพาะข้าวหอมมะลินั้นถือว่าอเมริกาเป็นตลาดสําคัญอันดับต้นต้นของไทย
และในช่วง 5 ปีที่ผ่านมานี้สหรัฐอเมริกานําเข้าข้าวหอมมะลิจากไทยเพิ่มขึ้นเฉลี่ยร้อยละ 4.92 ไทยให้ความสําคัญกับตลาดสหรัฐและการผูกสัมพันธ์กับผู้นําเข้าข้าวและผู้ค้าข้าวมากประกอบกับราคาข้าวหอมมะลิไทยในช่วงนี้ค่อนข้างสูง ซึ่งการมาเยือนครั้งนี้จะเป็นโอกาสที่ทําให้รู้จักผู้นําเข้าเพื่อขอทราบสถานการณ์ตลาดและแนวทางความร่วมมือในการส่งเสริมการขายตลาดข้าวไทย
ปัจจุบันการจัดกิจกรรมส่งเสริมการขายข้าวหอมมะลิไทยร่วมกับผู้นําเข้าและห้างซุปเปอร์มาร์เก็ตสําคัญทั่วประเทศสหรัฐอเมริกา ทั้งเข้าร่วมงานแสดงสินค้าสําคัญ การประชาสัมพันธ์ผ่านสถาบันสอนทําอาหาร การเข้าถึงกลุ่มผู้บริโภค การประชาสัมพันธ์ภาพลักษณ์ข้าวไทยผ่านสื่อโซเชียลมีเดีย การร่วมกับร้านอาหารไทยประชาสัมพันธ์ข้าวหอมมะลิและอื่นๆเป็นต้น
" รัฐบาลไทยให้ความสําคัญคู่ค้าทุกระดับโดยเฉพาะผู้ประกอบการที่นําเข้าข้าวและสินค้าอาหารจากไทยมาอย่างยาวนานทางกระทรวงพาณิชย์ก็พร้อมทํางานอย่างใกล้ชิดกับผู้ค้าทุกรายและหวังว่าจะมีโอกาสต้อนรับเสมอ จากนี้ไปเราจะเน้นการทําตลาดและทําประชาสัมพันธ์เชิงรุกมากขึ้นเพื่อส่งเสริมการบริโภคข้าวไทยให้เป็นข้าวพรีเมี่ยม เป็นข้าวคุณภาพดี" นายจุรินทร์ กล่าว
รัฐบาลไทย-ข่าวทำเนียบรัฐบาล-ธ.ก.ส. แจ้งปิดสาขาในพื้นที่ กทม. พร้อมเพิ่มมาตรการความปลอดภัยในการใช้บริการของลูกค้า
วันจันทร์ที่ 23 มีนาคม 2563
ธ.ก.ส. แจ้งปิดสาขาในพื้นที่ กทม. พร้อมเพิ่มมาตรการความปลอดภัยในการใช้บริการของลูกค้า
ธ.ก.ส. แจ้งปิดการให้บริการ ธ.ก.ส. สาขาในห้างสรรพสินค้าและบางสาขาในพื้นที่กรุงเทพมหานคร จํานวน 11 สาขา เป็นการชั่วคราว เพื่อลดความเสี่ยงในการแพร่ระบาดของไวรัสโคโรนา 2019 (COVID-19) ตั้งแต่บัดนี้ถึง 12 เมษายน 2563
ธ.ก.ส. แจ้งปิดการให้บริการ ธ.ก.ส. สาขาในห้างสรรพสินค้าและบางสาขาในพื้นที่กรุงเทพมหานคร จํานวน 11 สาขา เป็นการชั่วคราว เพื่อลดความเสี่ยงในการแพร่ระบาดของไวรัสโคโรนา 2019 (COVID-19) ตั้งแต่บัดนี้ถึง 12 เมษายน 2563 โดยลูกค้าสามารถใช้บริการทาง ธ.ก.ส. A-Mobile และช่องทางอื่น ๆ ได้ตามปกติ พร้อมเพิ่มความมั่นใจให้กับลูกค้าที่มาใช้บริการด้วยมาตรการความปลอดภัยและความสะอาดในพื้นที่ ธ.ก.ส. ทุกสาขา
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามประกาศกรุงเทพมหานคร เรื่อง สั่งปิดสถานที่เป็นการชั่วคราว (ฉบับที่ 2) เมื่อวันที่ 21 มีนาคม 2563 อันเนื่องมาจากสถานการณ์การระบาดของเชื้อไวรัสโคโรนา 2019 (COVID-19) ซึ่งเป็นโรคติดต่ออันตรายที่มีการแพร่ระบาดได้ง่ายนั้น ธ.ก.ส. คํานึงถึงความปลอดภัยในการให้บริการและสุขภาพของลูกค้า จึงได้ขอปิดการให้บริการ ธ.ก.ส. สาขาในห้างสรรพสินค้าและบางสาขาในพื้นที่กรุงเทพมหานคร เป็นการชั่วคราว จํานวน 11 สาขา ได้แก่ สาขาสยามสแควร์วัน บิ๊กซีดาวคะนอง เดอะสตรีท ดิโอลด์สยามพลาซ่า เดอะมอลล์ รามคําแหง แฮปปี้แลนด์ เดอะโคสท์บางนา สถานีขนส่งสายใต้ สถานีรถไฟฟ้า MRT พระราม 9 ขนส่งหมอชิต และตลาดยิ่งเจริญ ตั้งแต่บัดนี้ ถึง 12 เมษายน 2563 (หรือจนกว่าจะมีประกาศเปลี่ยนแปลง) ทั้งนี้ ลูกค้าสามารถทําธุรกรรมผ่านช่องทางแอปพลิเคชันธ.ก.ส. A-Mobile เครื่อง ATM CDM เครื่องปรับสมุดบัญชี Banking Agent ทางเคาน์เตอร์เซอร์วิสในร้าน 7-Eleven ตู้บุญเติม ตู้เติมสบาย ไปรษณีย์ไทยได้ตามปกติ หรือใช้บริการได้ที่สาขาอื่น ๆ ในพื้นที่ใกล้เคียง โดยสามารถค้นหาที่ตั้งของสาขาที่เปิดให้บริการได้ทางเว็บไซต์ www.baac.or.th หรือสอบถามข้อมูลการให้บริการอื่น ๆ ได้ทาง Call Center 02 555 0555
นอกจากนี้ ธ.ก.ส. ยังได้เพิ่มมาตรการความปลอดภัยในพื้นที่สาขาเพื่อสร้างความมั่นใจในการใช้บริการของลูกค้าทุกท่าน ไม่ว่าจะเป็น การจัดตั้งจุดคัดกรอง การทําความสะอาดสถานที่และบริเวณจุดสัมผัสต่าง ๆ เช่น บานประตู เคาน์เตอร์ แป้นพิมพ์ และเครื่องถอน/ฝากเงิน เป็นต้น รวมถึงได้มีการจัดที่นั่งและที่พักคอยลูกค้าให้มีระยะห่างไม่น้อยกว่า 1 เมตร ตามหลัก Social Distancing และหลีกเลี่ยงการหันหน้าเข้าหากัน เพื่อลดความเสี่ยงในการระบาดของโรค โดย ธ.ก.ส. พร้อมอยู่เคียงข้างลูกค้าทุกท่านให้สามารถผ่านพ้นวิกฤตในครั้งนี้ไปพร้อม ๆ กัน
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ จับมือ สวทช. ใช้เทคโนโลยี What 2 Grow พัฒนาระบบการจัดทำแผนที่เกษตรเพื่อการบริหารจัดการเชิงรุกออนไลน์
วันพุธที่ 22 กุมภาพันธ์ 2560
กระทรวงเกษตรและสหกรณ์ จับมือ สวทช. ใช้เทคโนโลยี What 2 Grow พัฒนาระบบการจัดทําแผนที่เกษตรเพื่อการบริหารจัดการเชิงรุกออนไลน์
กระทรวงเกษตรและสหกรณ์ จับมือ สวทช. ใช้เทคโนโลยี What 2 Grow พัฒนาระบบการจัดทําแผนที่เกษตรเพื่อการบริหารจัดการเชิงรุกออนไลน์ ( Agri-Map Online)
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า กระทรวงเกษตรและสหกรณ์ ตอบรับนโยบายTHAILAND 4.0โดยร่วมมือกับศูนย์เทคโนโลยีอิเล็กทรอนิกส์และคอมพิวเตอร์แห่งชาติ กระทรวงวิทยาศาสตร์และเทคโนโลยี (NECTECสวทช.) ใช้เทคโนโลยีWhat 2 Growเพื่อพัฒนาระบบการจัดทําแผนที่เกษตรเพื่อการบริหารจัดการเชิงรุกออนไลน์( Agri-Map Online)โดยให้บริการผ่านระบบอินเตอร์เน็ต ซึ่งนักบริหาร เจ้าหน้าที่ เกษตรกร และผู้สนใจ สามารถนําไปใช้เป็นเครื่องมือบริหารจัดการสินค้าเกษตรให้สอดคล้องตามสภาพพื้นที่สถานการณ์ปัจจุบัน และช่วยในการวางแผนการผลิตสินค้าเกษตรในอนาคตได้อย่างมีประสิทธิภาพ
ด้านนายเลิศวิโรจน์ โกวัฒนะรองปลัดกระทรวงเกษตรและสหกรณ์ กล่าวเพิ่มเติมว่าแผนที่เกษตรเพื่อการบริหารจัดการเชิงรุกออนไลน์ (Agri-Map Online)เป็นการบูรณาการข้อมูลพื้นฐานเชิงพื้นที่ด้านการเกษตรจากทุกหน่วยงานในกระทรวงเกษตรและสหกรณ์และหน่วยงานอื่น ๆ ที่เกี่ยวข้อง ประกอบด้วย ข้อมูลทรัพยากรพื้นฐานการผลิต (ดิน น้ํา พืช) ข้อมูลด้านการตลาด ข้อมูลเกษตรกร และเศรษฐกิจและสังคม ซึ่งข้อมูลต่าง ๆ เหล่านี้จะมีการปรับปรุงและมีการเปลี่ยนแปลงได้ตามกาลเวลา (Adaptive Data) ทั้งนี้ นักบริหารในพื้นที่สามารถนําไปใช้ประกอบการวางแผนด้านการผลิตสินค้าเกษตรภายในพื้นที่ เช่น จังหวัด เป็นต้น ทําให้สามารถบริหารจัดการสินค้าเกษตรให้สอดคล้องกับสภาพความเหมาะสมของปัจจัยการผลิตและการตลาดในพื้นที่ได้อย่างดี
สําหรับแผนที่เกษตรเพื่อการบริหารจัดการเชิงรุกออนไลน์ สามารถนําไปใช้เป็นเครื่องมือในการปรับเปลี่ยนพื้นที่ปลูกพืชเศรษฐกิจให้ตรงตามศักยภาพของพื้นที่(Zoning)โดยส่งเสริมให้มีการปลูกพืชเศรษฐกิจได้ตามความเหมาะสมทั้งทางด้านพืช ประมง ปศุสัตว์ และอื่น ๆ ซึ่งเป็นทางหนึ่งในการช่วยลดต้นทุนและเพิ่มประสิทธิภาพในการผลิตทางการเกษตรนอกจากนี้ ยังสามารถให้บริการข้อมูลเชิงพื้นที่ (แผนที่)ที่ทันสมัย ถูกต้อง สามารถใช้งานได้สะดวก รวดเร็วผ่านระบบอินเตอร์เน็ต โดยมีคณะกรรมการกํากับดูแลให้เป็นระบบแผนที่เกษตรที่มีคุณภาพ ทันสมัย ถูกต้อง สะดวกและรวดเร็วAgri-Map Onlineจะเป็นอีกก้าวหนึ่งของการพัฒนาไปสู่การเป็นSMART OFFICERและSMART FARMERต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-อนุทินส่งทีมลงพื้นที่เฝ้าระวังป้องกันโรคหลังน้ำลด
วันอาทิตย์ที่ 22 กันยายน 2562
อนุทินส่งทีมลงพื้นที่เฝ้าระวังป้องกันโรคหลังน้ําลด
รองนายกรัฐมนตรีและรัฐมนตรีว่าการกระทรวงสาธารณสุข ส่งทีมเฝ้าระวังป้องกันโรคลงพื้นที่เยี่ยมบ้านผู้ประสบภัย ดูแลสุขาภิบาลสิแวดล้อม เฝ้าระวังโรคป้องกันโรคหลังน้ําลด
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า ขณะนี้หลายพื้นที่น้ําเริ่มลด ได้ให้นายแพทย์สาธารณสุขจังหวัดที่ถูกน้ําท่วมเร่งประชาสัมพันธ์ แนะนําประชาชนทําความสะอาดบ้านเรือนที่อยู่อาศัย อนามัยสิ่งแวดล้อม ที่มีน้ําท่วมขัง เช่น หลุม บ่อน้ํา ห้องน้ําห้องสุขาในบ้านเรือน สถานที่สาธารณะ และให้เฝ้าระวังป้องกันโรคหลังน้ําลด ที่สําคัญได้แก่ โรคฉี่หนู ไข้เลือดออก ไข้หวัดใหญ่และโรคตาแดง รวมทั้งอุบัติเหตุจากการทําความสะอาด และตรวจสอบตรวจสอบอุปกรณ์เครื่องใช้ต่างๆ เช่น ปลั๊กไฟ สายไฟ เครื่องใช้ไฟฟ้า ให้มั่นใจว่าปลอดภัยก่อนนํากลับมาใช้ และดูแลบริเวณบ้านให้สะอาด กําจัดแหล่งเพาะพันธุ์พาหะนําโรค
ส่วนจังหวัดทางภาคใต้ และจังหวัดอื่นๆ ที่อาจเกิดน้ําท่วมตามประกาศเตือนของกรมอุตุนิยมวิทยา ขอให้ติดตามสถานการณ์อย่างใกล้ชิด สถานบริการเตรียมความพร้อมรับมือสถานการณ์น้ําท่วมตาม มาตรการของกระทรวงสาธารณสุขให้เกิดความเสียหายน้อยที่สุด และพร้อมช่วยเหลือประชาชนโดยเร็วที่สุด
สําหรับผลการให้บริการด้านการแพทย์และสาธารณสุข ตั้งแต่วันที่ 29 สิงหาคม – 19 กันยายน 2562 ได้ส่งทีมปฏิบัติการด้านการแพทย์ออกบริการประชาชนทั้งหมด 444 ทีม ทีม MCATT เยียวยาด้านจิตใจ 56 ทีม ให้บริการตรวจรักษาทั้งหมด 16,066 ราย ผู้ป่วยส่วนใหญ่เป็นไข้หวัดและน้ํากัดเท้า เยี่ยมบ้าน 12,108 ราย ให้สุขศึกษา 17,593 ราย และคัดกรองสุขภาพจิต 31,600 ราย พบภาวะเครียด 3,043 ราย ติดตามดูแลพิเศษ193ราย รวมทั้งทีมอนามัยสิ่งแวดล้อม ออกเยี่ยมบ้าน สํารวจความเสี่ยงด้านอนามัยสิ่งแวดล้อมและให้ความช่วยเหลือฟื้นฟูหลังน้ําลด
******************************************** 22 กันยายน 2562
รัฐบาลไทย-ข่าวทำเนียบรัฐบาล-รองประธานบริหารบริษัท Foxconn Technology จำกัด เข้าเยี่ยมคารวะรองนายกรัฐมนตรี
วันพุธที่ 13 มิถุนายน 2561
รองประธานบริหารบริษัท Foxconn Technology จํากัด เข้าเยี่ยมคารวะรองนายกรัฐมนตรี
รองประธานบริหารบริษัท Foxconn Technology จํากัด เข้าเยี่ยมคารวะรองนายกรัฐมนตรี
วันนี้ (13 มิถุนายน 2561) เวลา 13.30 น. นายไต้ เจิ้งอู๋ (Dai Zhengwu) รองประธานบริหารบริษัท Foxconn Technology จํากัด และ ประธานบริษัท Sharp Corporation เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญการหารือดังนี้
รองนายกรัฐมนตรีแสดงความยินดีที่ได้พบรองประธานบริหารบริษัท Foxconn Technology จํากัด ซึ่งเป็นบริษัทรายใหญ่ด้านอุตสาหกรรมอิเล็กทรอนิกส์ของโลก และเชิญชวนให้บริษัท Foxconn ร่วมลงทุนในไทย โดยเฉพาะโครงการพัฒนาระเบียงเศรษฐกิจพิเศษภาคตะวันออก (EEC) โดยบริษัทฯ จะได้รับสิทธิประโยชน์ต่างๆ ซึ่งจะช่วยอํานวยความสะดวกในการลงทุน
โอกาสนี้ รองประธานบริหารบริษัทฯ ได้นําเสนอวีดีทัศน์การท่องเที่ยวของประเทศไทย ซึ่งถ่ายทําด้วยเทคโนโลยี ระดับ 8K ของบริษัทฯ โดยแสดงความชื่นชมไทยเป็นประเทศที่สวยงาม นอกจากนี้ บริษัทยังสนใจที่จะลงทุนในประเทศไทยโดยเห็นว่าไทยมีศักยภาพด้านเศรษฐกิจ และมีโอกาสทางการลงทุนอีกมาก อย่างไรก็ตาม ยังขาดข้อมูลเกี่ยวกับการลงทุนภายในไทย ซึ่งรองนายกรัฐมนตรีได้มอบหมายให้เลขาธิการคณะกรรมการนโยบายการพัฒนาระเบียงเศรษฐกิจพิเศษภาคตะวันออก และสํานักงานคณะกรรมการส่งเสริมการลงทุน ช่วยดูแลอํานวยความสะดวกและให้ข้อมูลแก่บริษัทฯ ด้วย
รัฐบาลไทย-ข่าวทำเนียบรัฐบาล-โครงการประกันภัยข้าวโพดเลี้ยงสัตว์ ปีการผลิต 2563
วันเสาร์ที่ 23 พฤษภาคม 2563
โครงการประกันภัยข้าวโพดเลี้ยงสัตว์ ปีการผลิต 2563
วันพุธที่ 20 พฤษภาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติโครงการประกันภัยข้าวโพดเลี้ยงสัตว์ ปีการผลิต 2563 วงเงินงบประมาณ 314 ล้านบาท โดยคงรูปแบบและประเภทภัยที่ได้รับการคุ้มครองเช่นเดียวกับปีที่ผ่านมา เช่น การรับประกันภัยพื้นฐาน อัตราค่าเบี้ยประกันภัย 172.27 บาทต่อไร่เท่ากันทุกพื้นที่ ได้รับวงเงินคุ้มครองภัยธรรมชาติ 7 ภัย 1,500 บาทต่อไร่ เป็นต้น เพื่อให้เกิดความต่อเนื่องและสอดคล้องกับฤดูกาลเพาะปลูกที่เริ่มต้นตั้งแต่วันที่ 1 มี.ค. 63 เป็นต้นมา ช่วยลดความเสี่ยงด้านภัยพิบัติของเกษตรกรผ่านระบบการประกันภัย บรรเทาผลกระทบจากความเสียหายที่เกิดขึ้น และยังเป็นการต่อยอดความช่วยเหลือของภาครัฐ เพื่อควบคุมไม่ให้ต้นทุนการปลูกข้าวโพดเลี้ยงสัตว์ของเกษตรกรสูงจนเกินไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ดร.วิวัฒน์ ศัลยกำธร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังตรวจเยี่ยมและมอบนโยบายการดำเนินงานของศูนย์ศึกษาการพัฒนาเขาหินซ้อนอันเนื่องมาจากพระราชดำริ จังหวัดฉะเชิงเทร
วันอังคารที่ 26 ธันวาคม 2560
ดร.วิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังตรวจเยี่ยมและมอบนโยบายการดําเนินงานของศูนย์ศึกษาการพัฒนาเขาหินซ้อนอันเนื่องมาจากพระราชดําริ จังหวัดฉะเชิงเทร
รัฐมนตรีช่วยเกษตรฯ ลงพื้นที่ตรวจเยี่ยมและพบปะเกษตรกร ต.ไกรนอก อ.กงไกรลาศจ.สุโขทัย พร้อมจะสนับสนุนความคิดของเกษตรกร และลดการชี้นําให้น้อยลง
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจเยี่ยมและพบปะเกษตรกร ณ ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) ต.ไกรนอก อ.กงไกรลาศ จ.สุโขทัย ซึ่งเป็นศูนย์เรียนรู้ต้นแบบของจังหวัดสุโขทัย มีการทําการเกษตรแบบผสมผสานอย่างยั่งยืนตามแนวทางเศรษฐกิจพอเพียง สร้างความหลากหลายในการทําการเกษตร มีการใช้พื้นที่ให้เกิดประโยชน์สูงสุด โดยมีหลักสูตรเรียนรู้ในเรื่องการลดต้นทุนการผลิต ด้านประมง และด้านปศุสัตว์ นอกจากนี้ยังมีฐานการเรียนรู้ ได้แก่ ปุ๋ยอินทรีย์อัดเม็ด และการใช้สารชีวภาพป้องกันกําจัดแมลงศัตรูพืช การเพาะพันธุ์ปลาหมอชุมพรเพื่อจําหน่าย และการเพาะพันธุ์ลูกนกกระทาจําหน่าย จึงเป็นแหล่งให้ความรู้จากหน่วยงานของกระทรวงเกษตรฯ แก่เกษตรกรที่เข้ามารับกานอบรม
ทั้งนี้ ในจังหวัดสุโขทัยมี ศพก. 9 แห่ง รวมตัวเป็นเครือข่าย บริหารจัดการในรูปแบบคณะกรรมการ กระทรวงเกษตรฯ โดยกรมส่งเสริมการเกษตร ได้มีการประเมินขีดความสามารถของ ศพก. เพื่อสนับสนุนให้ ศพก. ดําเนินการอย่างมีประสิทธิภาพเพิ่มมากขึ้น จึงต้องพัฒนาให้เป็นจุดที่สร้างความเชื่อมั่นให้แก่เกษตรกร จึงเป็นแนวทางให้หน่วยงานต่าง ๆ ของกระทรวงเกษตรและสหกรณ์ ใช้เป็นศูนย์กลางในการถ่ายทอดเทคโนโลยีทางการเกษตรและบริหารจัดการไปสู่เกษตรกรเพื่อสร้างความเข้มแข็งได้อย่างยั่งยืน
"กระทรวงเกษตรและสหกรณ์พร้อมที่จะสนับสนุนความคิดของเกษตรกร จะลดการชี้นําให้น้อยลง โดยจะให้เกษตรกรได้เลือกการประกอบอาชีพทางการเกษตรด้วยตัวเอง โดยให้เรียนรู้จากกันและกัน และนําไปสู่การปฏิบัติ ซึ่งในบทบาทของกระทรวงเกษตรฯ จะเข้าไปสนับสนุนในการให้ความรู้ ประสานความร่วมมือกับภาคส่วนต่าง ๆ ทั้งภาครัฐและภาคเอกชน เช่น กระทรวงพาณิชย์เข้ามาช่วยในเรื่องการตลาด เพื่อให้เกษตรกรมีการปรับปรุงสินค้าเกษตรให้มีคุณภาพที่ดีขึ้นตลอดเวลา และมีโอกาสในการส่งออกไปต่างประเทศได้ แนวความคิดดังกล่าวจะสามารถสร้างความยั่งยืนและสร้างภูมิคุ้มกันที่ดีให้แก่พี่น้องเกษตรกร จะมุ่งเน้นพัฒนาการลดต้นทุนการผลิต การเพิ่มคุณภาพ การเข้าถึงตลาด หรือแม้แต่การเข้าถึงทุนจากสถาบันการเงิน ก็จะทําให้พัฒนาไปสู่ความยั่งยืนต่อไป" นายลักษณ์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-เจ้าหน้าที่อาวุโสเกษตรป่าไม้อาเซียนถกแผนผลักดันความร่วมมือในการส่งเสริมความมั่งคั่งทางเศรษฐกิจ
วันจันทร์ที่ 25 กันยายน 2560
เจ้าหน้าที่อาวุโสเกษตรป่าไม้อาเซียนถกแผนผลักดันความร่วมมือในการส่งเสริมความมั่งคั่งทางเศรษฐกิจ
เจ้าหน้าที่อาวุโสเกษตรป่าไม้อาเซียนถกแผนผลักดันความร่วมมือในการส่งเสริมความมั่งคั่งทางเศรษฐกิจ และการพัฒนาสังคมกับการใช้ทรัพยากรธรรมชาติอย่างยั่งยืน เตรียมเสนอเข้าที่ประชุมระดับรัฐมนตรีเห็นชอบ 28 – 29 ก.ย.นี้
นายเลิศวิโรจน์ โกวัฒนะ รองปลัดกระทรวงเกษตรและสหกรณ์ เปิดเผยในโอกาสเป็นประธานการประชุมระดับเจ้าหน้าที่อาวุโสของการประชุมรัฐมนตรีอาเซียนด้านการเกษตรและป่าไม้ ครั้งที่ 39ณ โรงแรมเลอเมอริเดียน ว่า การประชุมครั้งนี้เป็นการประชุมเตรียมการเพื่อนําเสนอประเด็นต่าง ๆ ก่อนเสนอเข้าที่ประชุมระดับรัฐมนตรีอาเซียนด้านการเกษตรและป่าไม้ ครั้งที่ 39และรัฐมนตรีอาเซียนด้านการเกษตรและป่าไม้ กับรัฐมนตรีประเทศ จีน ญี่ปุ่น และเกาหลีใต้ครั้งท่ี่ 17ซึ่งจะมีขึ้นในวันที่28-29ก.ย.นี้ ซึ่งประเทศไทยในฐานะเจ้าภาพจัดการประชุมครั้งนี้จะทําหน้าที่เป็นประธานการประชุม และสาธารณรัฐสังคมนิยมเวียดนามเป็นรองประธานที่ประชุม
สําหรับวาระสําคัญในการประชุมครั้งนี้มีหลายประเด็นที่สําคัญ ทั้งที่เป็นการติดตามความก้าวหน้าการดําเนินงานที่ผ่านมาของอาเซียน อาทิการจัดทํามาตรฐานฉลากสิ่งแวดล้อมสําหรับสินค้าปลาทูน่าและผลิตภัณฑ์ของอาเซียนเพื่อส่งเสริมการค้าสินค้าปลาทูน่าและผลิตภัณฑ์ระหว่างอาเซียนและตลาดโลกการจัดตั้งกลุ่มเจรจาด้านการเกษตรและการเปลี่ยนแปลงสภาพภูมิอากาศภายใต้อนุสัญญาสหประชาชาติว่าด้วยการเปลี่ยนแปลงสภาพภูมิอากาศและการรายงานความก้าวหน้าในการดําเนินงานภายใต้กรอบความร่วมมือด้านอาหาร การเกษตร และป่าไม้ของอาเซียนกับประเทศจีน ญี่ปุ่น และสาธารณรัฐเกาหลีรวมถึงประเด็นที่ใหม่แต่ละประเทศยกขึ้นมาพิจารณาเพื่อหาข้อสรุปและบรรจุเป็นวาระการประชุมในระดับรัฐมนตรีให้ความเห็นขอบ เช่น การขับเคลื่อนนโยบายประมงอาเซียนที่ไทยผลักดันให้ประเทศสมาชิกอาเซียนดําเนินการร่วมกันภายใต้กลไกอาเซียนเพื่อให้เกิดความยั่งยืนทางการประมงและความมั่นคงอาหารของประชาคมอาเซียน
“การประชุมครั้งนี้ เราคาดหวังว่ากลุ่มอาเซียนจะใช้ประโยชน์จากจุดแข็งที่หลากหลายของเราประเทศสมาชิกในการทํางานร่วมกัน โดยเฉพาะอย่างยิ่งในด้านการเสริมสร้างขีดความสามารถในด้านความปลอดภัยด้านอาหารการเกษตรการประมงปศุสัตว์และป่าไม้ ซึ่งจะคํานึงถึงความจําเป็นในการประสานกิจกรรมต่างๆ ที่ต่างเห็นพ้องร่วมกัน ซึ่งจะก่อให้เกิดความร่วมมือในการส่งเสริมความมั่งคั่งทางเศรษฐกิจและการพัฒนาสังคมกับการใช้ทรัพยากรธรรมชาติอย่างยั่งยืน เพื่อให้มั่นใจว่าผลประโยชน์ที่เป็นรูปธรรมจะเข้าถึงเกษตรกรและประชาชนของประเทศสมาชิก ในขณะเดียวกันการลงทุนในภาคเกษตรที่แข็งแกร่งจะช่วยเพิ่มโอกาสในการจ้างงานเพิ่มความได้เปรียบเชิงเปรียบเทียบและสร้างความเติบโตทางเศรษฐกิจให้กับประเทศสมาชิกอาเซียนอย่างยั่งยืนด้วย” นายเลิศวิโรจน์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ไทยจับมือญี่ปุ่นยกระดับการคมนาคม
วันพุธที่ 13 มิถุนายน 2561
ไทยจับมือญี่ปุ่นยกระดับการคมนาคม
รัฐบาลเร่งยกระดับการคมนาคมขนส่งให้ทันสมัย โดยจับมือกับประเทศญี่ปุ่นซึ่งมีความก้าวหน้าทางเทคโนโลยีสูงเพื่อร่วมกันพัฒนาโครงการต่าง ๆ
วันที่ 15 มิ.ย. 2561
ไทยจับมือญี่ปุ่นยกระดับการคมนาคม
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งยกระดับการคมนาคมขนส่งให้ทันสมัย โดยจับมือกับประเทศญี่ปุ่นซึ่งมีความก้าวหน้าทางเทคโนโลยีสูงเพื่อร่วมกันพัฒนาโครงการต่าง ๆ เช่น โครงการรถไฟความเร็วสูง กทม.-เชียงใหม่ ทั้งการศึกษาความเหมาะสมของโครงการ การเชื่อมเส้นทางสู่พื้นที่ EEC การถ่ายทอดเทคโนโลยีการเดินรถและซ่อมบํารุงให้แก่บุคลากร โครงการพัฒนาการขนส่งสินค้าทางรถไฟ เน้นให้บริการตู้ขนส่งสินค้าขนาดเล็ก ศึกษาแผนพัฒนาระบบขนส่งมวลชนทางรางในเขตกรุงเทพฯ และปริมณฑล รวมทั้งการพัฒนาพื้นที่รอบสถานีกลางบางซื่อ เป็นต้น ทั้งนี้ รัฐบาลมุ่งหวังให้ประเทศไทยมีระบบโครงสร้างพื้นฐานด้านการคมนาคมขนส่งที่ทันสมัย มีมาตรฐาน ได้รับการยอมรับ เพื่อเพิ่มขีดความสามารถในการแข่งขันให้สูงขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-แฟชั่นโชว์แสดงผลงานThai Fashion Network หรือ TFN จาก 8 เครือข่ายย่านการค้า
วันเสาร์ที่ 29 กรกฎาคม 2560
แฟชั่นโชว์แสดงผลงานThai Fashion Network หรือ TFN จาก 8 เครือข่ายย่านการค้า
กระทรวงอุตสาหกรรม จัดแฟชั่นโชว์แสดงผลงานThai Fashion Network หรือ TFN จาก 8 เครือข่ายย่านการค้า ในงาน Thailand Industry Expo 2016 ณ เวทีกลาง ชาเลนเจอร์ 2 อิมแพค เมืองทองธานี
วันนี้ (29 กรกฎาคม 2560) กระทรวงอุตสาหกรรม จัดแฟชั่นโชว์แสดงผลงานThai Fashion Network หรือ TFN จาก 8 เครือข่ายย่านการค้า ซึ่งเป็นกิจกรรมสร้างเครือข่ายแฟชั่นย่านการค้า ภายใต้โครงการสร้างและพัฒนาเครือข่ายและการรวมกลุ่มอุตสาหกรรมในรูปแบบคลัสเตอร์ ประจําปีงบประมาณ 2560 เป็นการแสดงผลงานด้านการออกแบบพัฒนาผลิตภัณฑ์สู่การเป็นอุตสาหกรรมแฟชั่นสร้างสรรค์ที่มีเอกลักษณ์โดดเด่นของท้องถิ่น โดยการนําผลงานต้นแบบและสินค้าแฟชั่น ทั้งเสื้อผ้า เครื่องหนัง และเครื่องประดับของผู้ประกอบการที่เป็นสมาชิก Thai Fashion Network มาจัดแสดงผลงานร่วมกัน โชว์ศักยภาพของเครือข่าย รวม 40 ชุด 80 แบรนด์ จาก 8 ย่านการค้า ประกอบด้วย 1) เครือข่ายผ้าไหมปักธงชัย จังหวัดนครราชสีมา แบรนด์ MaiPak PingDer แนวคิด Rock Bohemain 2) ย่านการค้าสตรีมุสลิมมีนบุรี แบรนด์ Heart Craft แนวคิด The Believer 3) ย่านการค้าเทอมินัล 21 แบรนด์ Young Designer Attitude แนวคิด Garden in The City 4) ย่านการค้าสวนจตุจักรแบรนด์ JJ Series แนวคิด Retro Racer 5) ย่านการค้าสําเพ็ง แนวคิด Boundaries Blur 6) ย่านการค้าสยามสแควร์ แบรนด์ SIAM ZEEED แนวคิดแฟชั่น Gender Neutrality 7) ย่านการค้าคริสตัล วิรันดา ถนนประดิษฐ์มนูธรรม แบรนด์ Crystal V แนวคิด Thai Weavers และเครือข่ายผ้าย้อมคราม จังหวัดสกลนคร แบรนด์ Sakonnakhon Indigo แนวคิด Indigo Sky ในงาน Thailand Industry Expo 2017
โดยมีนายสมชาย หาญหิรัญ ปลัดกระทรวงอุตสาหกรรม ให้เกียรติมอบช่อดอกไม้แสดงความยินดีให้กับผู้แทนแต่ละเครือข่าย ณ เวทีกลาง ชาเลนเจอร์ 2 อิมแพค เมืองทองธานี
รัฐบาลไทย-ข่าวทำเนียบรัฐบาล-ทส. จัดพิธีบำเพ็ญกุศลเพื่อถวายเป็นพระราชกุศลครบรอบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร
วันศุกร์ที่ 13 ตุลาคม 2560
ทส. จัดพิธีบําเพ็ญกุศลเพื่อถวายเป็นพระราชกุศลครบรอบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร
กระทรวงทรัพยากรธรรมชาติและสิ่งแวดล้อม จัดพิธีบําเพ็ญกุศลเพื่อถวายพระราชกุศลครบรอบ1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร เพื่อน้อมรําลึกในพระมหากรุณาธิคุณเป็นล้นพ้นอันหาที่สุดมิได้
วันที่ 12 ตุลาคม 2560 เวลา 07.00 น. กระทรวงทรัพยากรธรรมชาติและสิ่งแวดล้อม ได้จัดพิธีบําเพ็ญกุศลเพื่อถวายพระราชกุศลครบรอบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร ซึ่งในพิธีดังกล่าวจัดให้มีการสวดพระพุทธมนต์ ณ ห้องประชุมศักดิ์สิทธิ์ ตรีเดช และร่วมกันตักบาตรข้าวสาร อาหารแห้ง แด่พระสงฆ์จากวัดแก้วฟ้าจุฬามณี จํานวน 10 รูป บริเวณด้านหน้าอาคารกระทรวงทรัพยากรธรรมชาติและสิ่งแวดล้อม โอกาสนี้ ได้รับเกียรติจาก พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธีพร้อมด้วยเจ้าหน้าที่ในสังกัดกระทรวงฯ เข้าร่วมกว่า 200 คน